
INDOKOLÁS
A Szakképzési Ösztöndíjról szóló 31/2013. (X.28.) Ö. rendelet módosításáról szóló …./2014(IX.18.) Ö. rendelethez

ALTALÁNOS INDOKOLÁS

Martfű Város Képviselő-testülete 2012. óta támogatja a Martfűi Damjanich János Szakképző Iskola, Gimnázium és Kollégiumban cipőipari képzésben részt vevő tanulókat.  A támogatást a Szakképzési Ösztöndíjról szóló 31/2013. (X.28.) rendelet szabályozza. A módosítás a támogatásban részesíthető szakma kibővítésére és a támogatási összeg emelésére személy meghatározására vonatkozik. A javasolt módosítással az önkormányzat a cipőipari képzésben reszt vevő tanulók mellett a 2015/2016-os tanévre tervezett szerszámkészítő szakma képzésében részt vevő tanulókat is támogatná. A jelenleg hatályos rendelet szerint a támogatási összeg egy tanévben / tíz hónap/ havi 4.000.-Ft. A módosítással ez az összeg havi 5.000.-Ft-ra emelkedne.
A rendelet egyéb módosításai kiigazítások.

RÉSZLETES INDOKOLÁS


1.§-hoz:
A rendelet módosításával az újonnan induló szerszámkészítő szakképzésre is kiterjed a támogatás.

2. §-hoz:
Az iskola névváltozásának átvezetését tartalmazza a rendelkezés.

3. §-hoz: 
Az ösztöndíj összegének megemelését tartalmazza.

4. §-hoz:
A rendelet kiegészítését rögzíti a § a szerszámkészítő szakképzés támogatására vonatkozóan.

5.§-hoz: 
A hatályba léptető rendelkezéseket tartalmazza a §.


Martfű, 2014. szeptember 8.

										Dr. Kiss Edit
										polgármester

